  Виталий Пронин Чеберайзэс бырйизы Дэбес палъёс но. Таӵе синмаськымон нимез басьтӥз Анастасия Тутаева!Настя вордскемын Дэбес ёросысь ик Зар.-Медло гуртын. Но школа бере дышетске ни Удмурт кун университетысь филологияя факультетын. Вордскем палъёсыз «Чеберай» конкурс ортче шуыса тодэмез бере палэнэ кылемез ӧз поты. Вакчи дыр куспын дасяськиз солы. Пӧрмытӥз!Бен, ӵошатсконэ пыриськем мукет нылъёс но котьма ласянь адӟем карымонэсь вал. 7 кузя соос потӥзы сцена вылэ: визьзэс сыназы, кырӟазы-эктӥзы, чеберенызы мальдытӥзы...- Конкурслы котькудзы ик тыро-пыдо дасяськиллям, - вераз ёрос администрациысь культурая но туризмъя ёзысь валтӥсь специалист Эльвина Бузина. - Нылъёсмы уг вунэто вашкалазэ но, бере уг кылё туалаезлэсь но. Кылсярысь, одӥгез конкурсмы таӵе вал: ёросамы тодмо луэм адямиослэсь туспуктэмъёссэс возьматъямы - тодмано вал кин со, маин со тодмо. Мукетыз конкурсмы: возьматъямы гурт котырын кутӥськись вашкала арбериосты. Нылъёс валэктӥзы, кызьы соос нимаськизы, малы кутӥськизы...Нялтас вераса, дэбесъёс таӵе конкурс нырысьсэ ортчытӥзы. Но шуизы ни: азьланьын соос арлы быдэ луозы! Теги: Дэбес НастяТутаева Чеберай  